सिगन्दूरु

शिवमोग्गमण्डलस्य सागर उपमण्डलस्य प्रसिद्धं तीर्थस्थलं सिगन्दूरु अस्ति । चौडेश्वरी अम्बायाः मन्दिरम् अत्र अस्ति। एषा माता सिगन्दूरेश्वरी इति अपि प्रसिद्धा अस्ति । मकरसङ्क्रान्तौ अत्र जात्रामहोत्सवः भवति .

 स्थानविशेषः 
चौडम्मादेवी चोरभयं दूरीकरणस्य शक्तिः अस्ति। अत्र निवसन्तः भक्ताः चोरभयं विना शान्तिपूर्वकं निवसन्ति । तत्र प्रतीतिः अस्ति यत् यदि पलाङ्कं वहन्तः भक्ताः गृहे चोरकार्यं भवति तर्हि देवी चोरान् दण्डयति इति। अतः अस्मिन् भागे अधिकांशेषु गृहेषु सम्पत्तिषु च फलकं देवीदण्डस्य विषये चिह्नरूपेण स्थापितानि सन्ति । अपि च अस्य प्रदेशस्य भक्तेषु एकः विश्वासः अस्ति यत् यदि बहुमूल्यं वस्तु नष्टं भवति तर्हि तत्क्षणमेव देवीं प्रार्थयन्ति चेत्  तत् लभ्यते इति। अत्र एतादृशानि अनेकानि उदाहरणानि सन्ति ।

 कथं गन्तव्यम् 
सिगन्दूरु सागरतः  प्रायः ३२ कि.मी दूरे अस्ति । सागरतः आविनहल्लीपर्यन्तं होलेबागिलुपर्यन्तं मार्गः अस्ति । लिङ्गनमक्की-जलबन्धस्य पृष्ठजलस्य द्वारे सम्मुखीभवति । अत्र पुरतः सेतुः नास्ति । नौकायाः  ( Launch/Barge )उपयोगेन पृष्ठजलं तीर्त्वा गन्तव्यम् । एतेन आगन्तृणां सर्वेषां वाहनानां कृते अस्य  उपयोगः अनिवार्यः अस्ति । पृष्ठजलं प्रायः २ कि.मी. विस्तृतः अस्ति ।  निर्धारितसमये एव नौका उपलभ्यते। अन्यतटे कलसवल्लीतः प्रायः २ कि.मी दूरे इदं  मन्दिरमस्ति । 

कोल्लूरुतः  आगन्तारः नागोडीपर्वतम् आरोह्य नागोडीतः तुमरिमार्गेण सिगन्दूरु प्राप्तुं शक्नुवन्ति । अत्र पृष्ठजलं न लभ्यते । कोल्लूरुनगरात् सिगन्दूरु  प्रायः ४५ कि.मी दूरे अस्ति ।

सागरतः, शिवमोग्गतः भट्कलतः सिगन्दूरुनगरं प्रति लोकयानमस्ति । यतः लोकयानानि बहूनि न सन्ति, अतः निजीवाहनं ग्रहीतुं श्रेयस्करम् ।
वर्गः:शिवमोग्गमण्डलम्
वर्गः:के.सं.वि शृङ्गेरीकार्यशाला 2024